Vafd
<s>Vafd punim imenom Al-wafd Al-miṣrī ( Egipatska delegacija), nacionalistička politička partija koja je bila ključna za stjecanje egipatske nezavisnosti od Velike Britanije.</s>

<s>Historija</s>

<s>Vafd je nastao 13. novembra 1918. pod vodstvom Saada Zaglula, kao stalna delegacija egipatskog naroda, i zatražio svoje mjesto u Londonu i na mirovnim konferencijama nakon Prvog svjetskog rata.</s><s>Britanci su u martu 1919. otjerali u egzil lidere Vafda; Saada Zaglula, Ismaila Ṣidkija i Ḥamida Basila, što je dovelo do kratkotrajnog prekida aktivnosti partije na javnoj sceni.</s><s>Nakon što je Velika Britanija jednostranom deklaracijom 28. februar 1922 proglasila - nezavisnost Egipta, Vafd se u septembru 1923. organizirao kao politička partija.</s><s>Kao ključni dio svog programa istakli su potpunu autonomiju nad unutrašnjim pitanjima, ustavnu vlast, građanska prava i egipatsku kontrolu nad Sudanom i Sueskim kanalom.</s>

<s>Na prvim parlamentarnim izborima 1924., - Vafd je osvojio 90 %  mandata i formirao svoju vladu.</s><s>Odkad je Egipat 1936. dobio potpunu nezavisnost, Vafdove vlade bile su u stalnom sukobu sa egipatskim kraljem.</s>

<s>Vafd je 1937. osnovao Ligu vafističke omladine (Rabitat ash-Shubbān al-Wafdiyyīn) kao inkubator za buduće članove.</s><s>Liga je postala baza Vafdove paravojne formacije Plave košulje koja u Zelenim košuljama imala svoj fašistički pandan.</s><s>Sve do raspuštanja svih političkih partija od strane Savjeta komande revolucije 1953., Vafd je kontrolirao četiri dnevne i četiri tjednih novina.</s>

<s>Partija - Vafd je obnovljena u februaru 1978. nakon što je Anvar Sadat legalizirao višepartijski sistem, ali se već u junu iste godine raspala a preostali članovi Narodne skupštine postali su nezavisni poslanici.</s>

<s>Izvori</s>

<s>Vanjske veze</s>

<s>Wafd political party, Egypt</s>

<s>Historija Egipta
Nacionalističke partije
Liberalne partije</s>

